Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 6. stavka 1. Zakona o socijalnoj skrbi („Narodne novine“ broj 157/13, 152/14, 99/15, 52/16 i 16/17) i članka 32. Statuta Grada Skradina („Službeni vjesnik Šibensko-kninske županije“ broj 10/09 i 5/13), Gradsko vijeće Grada Skradina, na 4. sjednici, od 14. prosinca 2017.g., donosi

**ODLUKU o izmjeni Odluke o socijalnoj skrbi**

**Članak 1.**

U Odluci o socijalnoj skrbi („Službeni vjesnik Šibensko-kninske županije“ broj 5/14, 7/14 i 16/15), glava III OBLICI POMOĆI SOCIJALNE SKRBI, UVJETI I NAČIN OSTVARIVANJA , u točki 6. članak 12. mijenja se i glasi:

„Pravo na pomoć ostvaruje se u novčanom iznosu i to:

- za prvorođeno dijete jednokratno u visini od 2.000,00 kuna

- za drugorođeno dijete jednokratno u visini od 3.000,00 kuna

- za trećerođeno ( i više ) kroz dvije godine u visini od 5.000,00 kn.

Pravo iz stavka 1. ovog članka, ostvaruje se putem podnošenja pisanog zahtjeva Jedinstvenom upravnom odjelu, u roku od šest mjeseci od dana rođenja djeteta za koje se podnosi zahtjev, a o čemu se izdaje rješenje u upravnom postupku. Pomoć se isplaćuje na broj tekućeg računa roditelja podnositelja zahtjeva.

Uz zahtjev iz stavka 2. ovog članka prilaže se u preslici: uvjerenja o prebivalištu na području Grada Skradina za svakog roditelja, izvadak iz matice rođenih za novorođeno dijete, izvadak iz matice rođenih za svako dijete u obitelji (ako se radi o dvoje i više djece), izjavu pod materijalnom i kaznenom odgovornošću (ako se radi o samohranoj majci ili ocu), rješenje o skrbništvu (koje prilaže skrbnik), podaci o tekućem računu podnositelja zahtjeva.“

**Članak 2.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

Klasa: 550-01/14-01/2

Urbroj: 2182/03-02-17-4

Skradin, 14. prosinca 2017.g.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica,v.r.